- Sarenta halomang-halomang
- ←
- 5
- →

5
Adam etabaning sampe Noh taang
1-2 Uanguveng Lahatala Ana manusia ening angu, Ana ing ening emenghula Erupa angu edadenang. Lahatala Ana ing ening mehal, bot jangu. Seng angmuse Ana iarut hula, “manusia”, bot Ana aaung-hama ba bae ebale veng niang angu, metma mainang.
Manusia halomang angu ene Adam. Angaba Adam etabaning ang naung iene.
3 Adam euumur mitung 130 muse, ana vaal mehal nu vengajai. Vaal angu erupa angu, emenghula aing edadenang. Angmuse Adam ana oal mehal angu ene maveng, ene Set. 4 Adam ana Set vengajai sengmuse, ana aabetat mitung 800 maveng. Angu ebele, Adam ana vaal mehal, bot val jangu di, taang vengajait maveng. 5 Base, Adam euumur mitung 930 muse, ana aamina.
6 Set ana aabetat eeumur mitung 105 muse, ana vaal mehal nu vengajai, ene Enos. 7 Bot Set ana jedung aabetat mitung 807 maveng. Angu ebele, Set ana vaal mehal, bot vaal jangu di, taang vengajait maveng. 8 Base, Set euumur mitung 912 muse, ana aamina.
9 Enos euumur mitung 90 muse, ana vaal mehal nu vengajai, ene Kenan. 10 Bot Enos ana jedung aabetat mitung 815, maveng. Angu ebele, Enos ana vaal mehal, bot vaal jangu di taang vengajait maveng. 11 Uanguveng Enos euumur mitung 905 muse, ana aamina.
12 Kenan euumur mitung 70 muse, ana vaal mehal nu vengajai, ene Mahalalel. 13 Angmuse Kenan ana jedung aabetat mitung 840 maveng. Angu ebele, Kenan ana vaal mehal, bot vaal jangu di taang vengajait maveng. 14 Base, Kenan euumur mitung 910 muse, ana aamina.
15 Mahalalel euumur mitung 65 muse, ana vaal ehal nu vengajai, ene Yarid. 16 Angmuse Mahalalel ana jedung aabetat mitung 830 maveng. Angu ebele, Mahalalel ana vaal mehal, bot vaal jangu di taang vengajait maveng. 17 Base, Mahalalel euumur mitung 895 muse, ana aamina.
18 Yarid euumur mitung 162 muse, ana vaal mehal nu vengajai, ene Henok. 19 Angmuse Yarid jedung aabetat mitung 800 maveng. Angu ebele, Yarid ana vaal mehal, bot vaal jangu di taang vengajait maveng. 20 Base, Yarid euumur mitung 962 muse, ana aamina.
21 Henok euumur mitung 65 muse, ana vaal mehal nu vengajai, ene Metusalak. 22 Angmuse Henok ana Lahatala At aabetat eluung mitung 300 maveng. Angu ebele, Henok ana vaal mehal, bot vaal jangu di taang vengajait maveng. 23-24 Bot Henok ana Lahatala At aabetat alolang-niang. Angu ebele Henok euumur mitung 365 muse, ana ue-niang, se Lahatala Ana aing ohit sorga mi mida angu ebele.
25 Metusalak euumur mitung 187 muse, ana vaal mehal nu vengajai, ene Lamek. 26 Angmuse Metusalak ana jedung aabetat mitung 782 maveng. Angu ebele Metusalak ana vaal mehal, bot vaal jangu di taang vengajait maveng. 27 Base, Metusalak euumur mitung 969 muse, ana aamina.
28 Lamek euumur mitung 182 muse, ana vaal mehal nu vengajai. 29 Angmuse Lamek ana vaal angu ene maveng, ene Noh (emenghula hur kokal nu angu edadenang, evengbanang tarang se hula, ꞌtomi ening sanangꞌ), angu ebele Lamek ana mateng hula, “Por-alolang ba Lahatala Ana kutuk metma taang mea tila anga, pi taang karajang etatabit susa-lala dise, vaal anga eningse ana tomi angu ening sanang.” 30 Angmuse Lamek ana jedung aabetat mitung 595 maveng. Angu ebele Lamek ana vaal mehal, bot vaal jangu di taang vengajait maveng. 31 Base, Lamek euumur mitung 777 muse, ana aamina.
32 Noh ana aabetat euumur mitung 500 muse, ana vaal mehal tue vengajai. Benangba, Sem, Yafed, bot Ham.* Ham angu, vaal iia. Kejadian 9:24-25.

- Sarenta halomang-halomang
- ←
- 5
- →

*5:32 Ham angu, vaal iia. Kejadian 9:24-25.

© 2016 UBB